(#2931) 2017. szeptember 18., hétfő
Kinéztem egy 20000 mAh-s darabot tárgybeli lapján. (Platinet, PMPB200BG) Combos darab, a net-en talált kritikák szerint egyetlen hátránya, hogy nehéz. Nekem az nem baj…
Már rendeltem jó pár cuccot innen, eddig mindig sima ügy volt. A rendelést feladom, aztán volt hogy címre kiszállíttattam (egy mikrót mégse tudok a hónom alatt hazavinni), apróságokat azonban a közeli postapontra kértem. Minden megjött eddig rendben, kifizettem, vittem használtam.
Azt hittem most is így lesz. Így is volt, csak az utolsó pontba csúszott hiba. Hazavittem, kicsomagoltam, töltőre tettem. A rajta levő öt vagy hat leden végigfutott a fény, azután az első elkezdett villogni.
Nagyjából ennyi életjelet tudtam a kütyüből kicsiholni, semmi de semmi mást.
Na már most vagy visszaküldöm vagy garanciális javításra visszaküldöm. Mivel szükségem lenne egy ilyen játékszerre, ezért a másodikat választottam. A forgalmazó laja igen korrekt, listázza a vásárlásaimat, ott egy kattintással be tudtam állítani mit akarok visszaküldeni, az adatlapot – rendelés száma, számla száma – szépen kitöltötte, nem kellett ezzel molyolni. Alul: a visszaszállítás kért időpontja… Tegnap, vasárnap este beállítottam a mai napot, amint feladtam jött a nyugtázó e-mail (jó pont), hogy kb. öt munkanapon belül érkezik a futár a cuccért.
Hát… Nem vagyok boldog. Nekem kellett volna most az a vacak, ehelyett, bár korrekt módon, a forgalmazó korrekt megoldásaival de várnom kell valamire. Javításra, cserére? Nem tudom. OK, a forgalmazó nem hibás, de azért szeplő a leányzó orcáján, hogy hibás, nem használható cuccot kaptam :(
Címkék: web-áruház platinet akkumulátor powerbank emag pmpb200bg | 0 hozzászólás